Ringenes herre: To tårn

Ringenes herre: To tårn (originaltittel: The Lord of the Rings: The Two Towers) er ein fantasy-spelefilm frå 2002 med regi av Peter Jackson. Filmen er basert på den andre boka i boktrilogien Ringdrotten av professor J.R.R. Tolkien. Filmen kom ut den 5. desember 2002 i USA. Han vart nominert til seks Oscar-prisar og vann i to kategoriar: beste lydredigering og beste visuelle effektar.To tårn på The Internet Movie Database I 2003 kom den utvida versjonen av filmen ut på VHS og DVD. Heile filmen er spelt inn på New Zealand.Engelsk Wikipedia om To tårn

 Handling 

Historia følgjer Frodo Lommelun (Elijah Wood) og Samvis Gamgod (Sean Astin) som ber ringen stadig nærare landet Mordor for å øydeleggja han i Dommedagsberget. Dei vert forfylgde av den schizofrene skapningen Gollum, som også vert kalla Smýgol, men greier å overtala han til å visa dei raskaste og tryggaste vegen til Mordor utan at dei skal bli oppdaga.

Samtidig forfylgjer Aragorn (Viggo Mortensen), Legolas (Orlando Bloom) og Gimli (John Rhys-Davies) ei avdeling med orkar som har teke til fange hobbitane Pippin (Billy Boyd) og Munti (Dominic Monaghan). Desse orkane er avla fram av trollmannen Sarumann (Christopher Lee), som har svike Gandalv (Ian McKellen) og no kjempar saman med Sauron (Sala Baker) mot brorlaget og Saurons fiendar. Dei to tårna i tittelen refererer til trollmannstårnet hans Sarumann, Orthanc i Jarnagard, og festninga til den mørke herren Sauron (Sala Baker), Barad-dûr i Mordor. I landet Rohan kjempar folket mot orkane frå Jarnagard, men kongen i Rohan, Théoden (Bernard Hill), er gamal og sjuk og lèt tenaren sin, Grima Ormtunge (Brad Dourif) ta mange avgjerder for seg.

 Rolleliste 

 Rolle  Skodespelar Frodo Lommelun  Elijah Wood Samvis Gamgod  Sean Astin Gollum / Smýgol  Andy Serkis Peregrin Tók  Billy Boyd Muntiadok Brennibukk  Dominic Monaghan Aragorn  Viggo Mortensen Arwen  Liv Tyler Elrond  Hugo Weaving Legolas  Orlando Bloom Gimli  John Rhys-Davies Treskjegg (stemme)  John Rhys-Davies Gandalv  Ian McKellen Sarumann  Christopher Lee Théoden  Bernard Hill Éowyn  Miranda Otto Éomer  Karl Urban Gríma Ormtunge  Brad Dourif Boromir  Sean Bean Faramir  David Wenham

 Kjelder 

 Filmen er brukt som kjelde for skildringa av handlinga.

Kategori:Filmar frå 2002
Kategori:Fantasy-film
Kategori:Oscarvinnarar
Kategori:Peter Jackson-filmar